PATVIRTINTA

 Raseinių r. Šiluvos gimnazijos

 direktorius 2019 m. vasario 1 d.

 įsakymu Nr. V-14

**RASEINIŲ R. ŠILUVOS GIMNAZIJOS**

**2019-2022 METŲ ANTIKORUPCIJOS ŠVIETIMO PROGRAMA**

**I SKYRIUS**

**BENDROSIOS PROGRAMOS NUOSTATOS**

1. Raseinių r. Šiluvos gimnazijos 2019-2022 metų antikorupcijos švietimo programa (toliau-Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Raseinių r. Šiluvos gimnazijoje.

2. Pagrindinės Programoje vartojamos sąvokos:

2.1. **korupcija** – bet koks asmenų, dirbančių gimnazijoje, elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2. **korupcijos prevencija** – korupcijos priežasčių, sąlygų atskleidimas ir šalinimas, sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcijos pobūdžio nusikalstamų veikų darymo.

**II SKYRIUS**

**PROGRAMOS TIKSLAI IR UŽDAVINIAI**

3. Programos tikslai:

3.1. formuoti pilietinę antikorupcinę poziciją ir didinti teisinį sąmoningumą;

3.2. atskleisti priežastis ir sąlygas korupcijai pasireikšti gimnazijoje ir jas šalinti;

3.3. užtikrinti skaidrią ir veiksmingą veiklą gimnazijoje.

4. Programos uždaviniai:

4.1. mažinti korupcijos pasireiškimo galimybių atsiradimą;

4.2. siekti, kad visų sprendimo priėmimo procesai būtų skaidrūs, atviri ir prieinami gimnazijos bendruomenei;

4.3. didinti antikorupcinio švietimo sklaidą gimnazijoje, supažindinti su korupcijos reiškiniu: esme, priežastimis, pasekmėmis;

4.4. skatinti nepakantumą korupcijos reiškiniams;

4.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

4.6. ugdyti mokinių bendrąsias kompetencijas, vertybines nuostatas: pagarbą demokratijos vertybėms, neabejingumą viskam, kas vyksta šalia, sąžiningumą, atsakomybę už veiksmus ir poelgius;

4.7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**III SKYRIUS**

 **KORUPCIJOS PREVENCIJOS PRINCIPAI**

5. Korupcijos prevencija įgyvendinama vadovaujantis šiais principais:

5.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

5.2. visuotinio privalomumo – korupcijos prevencijos subjektais gali būti visi asmenys;

5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam tokią pagalbą;

**IV SKYRIUS**

**SIEKIAMI REZULTATAI IR VERTINIMO KRITERIJAI**

 6. Siekiami rezultatai:

 6.1. didinti nepakantumą korupcijai;

 6.2. gerinti korupcijos prevencijos organizavimą gimnazijoje;

 6.3. didinti visuomenės pasitikėjimą gimnazija.

 7. Programos įgyvendinimo kriterijai:

 7.1. parengta antikorupcijos švietimo programa;

 7.2. įvykdytas antikorupcijos švietimo programos priemonių planas;

 7.3. oficialių pranešimų apie įtariamus pažeidimus ir ištirtų pažeidimų santykis.

**V SKYRIUS**

 **BAIGIAMOSIOS NUOSTATOS**

 8. Programai įgyvendinti sudaromas Programos įgyvendinimo priemonių planas (*Programos priedas*), kurio priemonių įvykdymo laikotarpis sutampa su programos įgyvendinimo pradžia ir pabaiga;

 9. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

 10. Programą tvirtina gimnazijos direktorius.

 11. Programa įsigalioja 2019 m. vasario 1 d.

 12. Programa skelbiama gimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_

 Raseinių r. Šiluvos gimnazijos

 2019-2022 metų antikorupcinės

 švietimo programos

priedas

**RASEINIŲ R. ŠILUVOS GIMNAZIJOS**

**ANTIKORUPCIJOS ŠVIETIMO PROGRAMOS ĮGYVENDINIMO**

**PRIEMONIŲ PLANAS 2019-2022 METAMS**

|  |  |  |  |  |
| --- | --- | --- | --- | --- |
| Eil.Nr. | Priemonės pavadinimas | Vykdytojai | Vykdymo laikas | Laukiami rezultatai |
| 1. | Sudaryti sąlygas darbuotojams dalyvauti mokymuose ir seminaruose korupcijos prevencijos irkontrolės, antikorupcinio ugdymo programos integravimą į mokomuosius dalykus ir klasės valandėles. | Direktorius | Pagal poreikį 2019-2022 m. | Pagerės žinių kokybė apie korupcijos prevenciją |
| 2. | Koordinuoti Tarptautinės antikorupcijos dienos renginius gimnazijoje | Direktoriaus pavaduotoja ugdymui | 2019-2022 m.gruodžio mėn. | Susiformuos antikorupcinės nuostatos, nepakanti korupcijos augimui pilietinė pozicija |
| 3. | Antikorupcinio švietimo temas integruoti į mokomuosius dalykus (pilietinio ugdymo, istorijos, etikos), klasės valandėles. | Direktoriaus pavaduotoja ugdymui pagal kuruojamą sritį | Kasmet iki rugsėjo 10 d. | Ugdomos antikorupcinės nuostatos |
| 4. | Kontroliuoti, ar laiku pateikiamos privačių interesų deklaracijos | Direktorius | Kasmet II ketvirtį | Kontroliuojami privatūs interesai |
| 5. | Gimnazijos bendruomenės informavimas apie gimnazijos ugdomąją, finansinę ir ūkinę veiklą | Direktoriaus pavaduotoja ugdymui ir direktoriaus pavaduotoja ūkio reikalams | Kasmet | Informuojami gimnazijos bendruomenės nariai apie gimnazijos veiklą |
| 6. | Esant būtinybei papildyti Antikorupcijos švietimo programą | Direktoriaus pavaduotojai ugdymui | Kasmet | Veiksminga Antikorupcijos švietimo programą |
| 7. | Teisės aktų nustatyta tvarka internet svetainėje skelbti informaciją apie numatomus, vykdomus viešuosius irkimus ir jų zezultatis | Direktoriaus pavaduotoja ugdymui ir direktoriaus pavaduotoja ūkio reikalams | Kasmet | Užtikrinamas viešųjų pirkimų skaidrumas:Visuomenė informuota apie planuojamus ir įvykdytus pirkimus |

 \_\_\_\_\_\_\_\_\_\_\_\_\_\_\_\_\_